Τροποποιημένη πρόταση οδηγίας του Συμβουλίου σχετικά με τον έλεγχο του Pseudomonas solanacearum (Smith) Smith (1) (98/C 108/14) COM(1998) 57 τελικό - 97/0025(CNS)

(Υποβλήθηκε από την Επιτροπή στις 11 Φεβρουαρίου 1998)

Βάσει της γνώμης που διατύπωσε το Ευρωπαϊκό Κοινοβούλιο στη σύνοδο ολομέλειας στις 15 έως 19 Δεκεμβρίου 1997 σχετικά με πρόταση οδηγίας του Συμβουλίου που που υποβλήθηκε στις 29 Ιανουαρίου 1997 σχετικά με τον έλεγχο του Pseudomonas solanacearum (Smith) Smith, και σύμφωνα με το άρθρο 189 Α παράγραφος 2 της συνθήκης ΕΚ, η Επιτροπή αποφάσισε να τροποποιήσει την ανωτέρω πρόταση ως εξής:

1) Η έβδομη αιτιολογική σκέψη αντικαθίσταται από το ακόλουθο κείμενο:

«ότι στα μέτρα αυτά πρέπει να λαμβάνεται υπόψη ότι είναι αναγκαία η διεξαγωγή επίσημων συστηματικών ερευνών για τον εντοπισμό του παθογόνου 7 ότι οι έρευνες αυτές πρέπει να περιλαμβάνουν διαδικασίες επιθεώρησης και, κατά περίπτωση, διαδικασίες δειγματοληψίας και δοκιμών δεδομένου ότι σε ορισμένες περιβαλλοντικές συνθήκες η ασθένεια μπορεί να παραμένει λανθάνουσα και να μην ανιχνεύεται στην πατάτα και στην τομάτα κατά το διάστημα της βλάστησης ή μέσα στους αποθηκευμένους κονδύλους πατάτας 7 ότι η μετάδοση του παθογόνου στα αναπτυσσόμενα φυτά της καλλιέργειας δεν είναι ο σημαντικότερος παράγοντας, αλλά ότι το παθογόνο μπορεί να μεταδοθεί από τα επιφανειακά ύδατα και από ορισμένα άγρια φυτά της οικογένειας των σολανιδών, και συνεπώς η άρδευση καλλιεργειών πατάτας και ντομάτας με μολυσμένο νερό εμπεριέχει τον κίνδυνο μόλυνσης αυτών των καλλιεργειών 7 ότι, επίσης το παθογόνο μπορεί να υπάρχει, κατά τη διάρκεια του χειμώνα σε αυτοφυή φυτά πατάτας και τομάτας τα οποία μπορούν να αποτελούν εστία μόλυνσης από την μια εποχή στην άλλη 7 ότι το παθογόνο μεταδίδεται επίσης με μόλυνση της πατάτας δι' επαφής με προσβεβλημένες πατάτες και με εργαλεία φύτευσης, συγκομιδής και επεξεργασίας ή με περιέκτες μεταφοράς και αποθήκευσης που έχουν μολυνθεί από προηγούμενη επαφή με προσβεβλημένες πατάτες 7 ότι η εξάπλωση του παθογόνου μπορεί να μειωθεί ή να αποφευχθεί με την απολύμανση αυτών των αντικειμένων 7 ότι αυτού του είδους η μόλυνση του πατατόσπορου αποτελεί σημαντικό κίνδυνο για την εξάπλωση του παθογόνου 7 ότι παρομοίως, η λανθάνουσα μόλυνση του πατατόσπορου αποτελεί σημαντικό κίνδυνο για την εξάπλωση του παθογόνου και αυτό μπορεί να αποφευχθεί μόνο με τη χρησιμοποίηση πατατόσπορου που παράγεται στο πλαίσιο επισήμως εγκεκριμένου προγράμματος κατά τη διάρκεια του οποίου ο πατατόσπορος έχει κριθεί απαλλαγμένος από μόλυνση μετά από δοκιμή.»

2) Το άρθρο 4 παράγραφος 2, στοιχείο γ) αντικαθίσταται από το ακόλουθο κείμενο:

«γ) λαμβάνουν κατάλληλα πρόσθετα προληπτικά μέτρα, βάσει του επιπέδου του εκτιμώμενου κινδύνου, ιδίως σε σχέση με την παραγωγή του καταχωρημένου φυτικού υλικού και τη διακίνηση των παρτίδων πατατόσπορου εκτός απ' αυτές που αναφέρονται στο στοιχείο α), που παράγονται στο χώρο παραγωγής από τον οποίο έχουν ληφθεί τα δείγματα που αναφέρονται στο στοιχείο α), για την πρόληψη της μετάδοσης του οργανισμού.»

3) Το άρθρο 4 παράγραφος 3 τροποποιείται ως εξής:

«3. Στις περιπτώσεις πιθανολογούμενης εμφάνισης της ασθένειας κατά τις οποίες υπάρχει κίνδυνος μόλυνσης του καταχωρημένου φυτικού υλικού ή των επιφανειακών υδάτων από ή σε άλλο κράτος μέλος, το κράτος μέλος στο οποίο αναφέρθηκε η πιθανή εμφάνιση της ασθένειας, πρέπει να κοινοποιεί αμέσως, ανάλογα με την έκταση του κινδύνου, τις λεπτομέρειες της πιθανολογούμενης εμφάνισης στο/στα άλλο/άλλα οικείο/οικεία κράτος/κράτη μέλος/μέλη και να υπάρχει κατάλληλη συνεργασία μεταξύ των εν λόγω κρατών μελών. Το/τα κράτος/κράτη μέλος/μέλη στα οποία έχει δοθεί η κοινοποίηση πρέπει να εισαγάγουν προληπτικά μέτρα σύμφωνα με την παράγραφο 2 στοιχείο γ) και να αναλάβουν περαιτέρω δράση, κατά περίπτωση, σύμφωνα με τις παραγράφους 1 και 2.»

4) Στο άρθρο 10 διαγράφεται η δεύτερη παράγραφος.

5) Στο άρθρο 12 παράγραφος 1 η φράση «1η Ιουλίου 1997» αντικαθίσταται από τη φράση «1η Μαρτίου 1998».

6) Στο παράρτημα I, τμήμα I, η φράση «φυτά άλλα από σπόρους του Lycopersicon lycopersicum (L.) Karsten ex Farw.» αντικαθίσταται από τη φράση «Φυτά άλλα από καρπούς και σπόρους του Lycopersicon lycopersicum (L.) Karsten ex Farw.».

7) Στο παραρτήμα I, τμήμα II, το σημείο 1 εδάφιο ii) αντικαθίσταται από το ακόλουθο κείμενο:

ii) όσον αφορά την τόματα:

- μακροσκοπική εξέταση, σε κατάλληλα χρονικά διαστήματα, τουλάχιστον των αναπτυσσόμενων φυτών καλλιέργειας τα οποία προορίζονται για επαναφύτευση για επαγγελματική χρήση».

8) Στο παράρτημα I, τμήμα II, το σημείο 2 εδάφιο ii) αντικαθίσταται από το ακόλουθο κείμενο:

«ii) στην περίπτωση ερευνών για, τουλάχιστον, τα καλλιεργούμενα αναπτυσσόμενα φυτά ντομάτας που προορίζονται για επαναφύτευση για επαγγελματική χρήση,

- τον εκτιμώμενο συνολικό αριθμό των φυτών

- τον αριθμό των μακροσκοπικών ελέγχων.»

9) στο παράρτημα II η αναφορά στην απόφαση της Επιτροπής συμπληρώνεται ως εξής: «Απόφαση 97/647/ΕΚ» με την υποσημείωση «(4) ΕΕ L 273 της 6.10.1997, σ. 1».

10) Στο παράρτημα VI διαγράφεται το σημείο 2 εδάφιο ii).

11) Στο παράρτημα VI σημείο 4.1, στοιχείο α) εδάφιο ii), πρώτη περίπτωση, η δεύτερη υποπερίπτωση αντικαθίσταται από το ακόλουθο κείμενο:

«- ο αγρός καθιερώνεται και διατηρείται κατά τα πρώτα τρία έτη, είτε χέρσος, είτε με σιτηρά, ανάλογα με τον εκτιμώμενο κίνδυνο, είτε ως μόνιμος βοσκότοπος στον οποίο η βλάστηση κόβεται συχνά και χαμηλά ή ο οποίος χρησιμοποιείται για εντατική βόσκηση ή ως χορτονομή για παραγωγή σπόρων 7 η φύτευση κατά τα ακόλουθα δύο έτη πραγματοποιείται με φυτά που δεν είναι ξενιστές του οργανισμού για τα οποία δεν υπάρχει αναγνωρισμένος κίνδυνος επιβίωσης ή διάδοσης του οργανισμού.»

12) Στο παράρτημα VI, σημείο 4.1 στοιχείο α) εδάφιο ii), δεύτερη περίπτωση, διαγράφεται η δεύτερη υποπερίπτωση.

(1) ΕΕ C 124 της 21.4.1997, σ. 12.